Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 2 Pv 324/13/5505	Liptovský Mikuláš, 27.6.2013
EEČ : 2-39-267-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Liptovský Mikuláš
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: murár
V období od 1. 1. 2013 doposiaľ neplatil pravidelne a v plnej výške výživné na svoje maloleté deti XXXXX, nar. 11. 10. 2000 a XXXXX, nar. 12. 4. 2003, pretože je nezamestnaný a rozsudkom Okresného súdu Lipt. Mikuláši 9P/39/12 zo dňa 14. 5. 2012 bola schválená rodičovská dohoda a XXXXX sa zaviazal platiť výživné na Matúša po 100,- € mesačne a na Vladimíra po 60,- € mesačne, do rúk matky XXXXX, nar. 24. 5. 1974, bytom XXXXX, XXXXX a tak za uvedené obdobie dlhoval na výživnom najmenej 210,- €.

lebo zanikla trestnosť činu

Odôvodnenie:
	Poverený príslušník OO PZ v L. Mikuláši uznesením ORP-557/OO-LM-2013 dňa 6. 6.2013 začal podľa § 199 ods. 1 Tr. poriadku trestné stíhanie a súčasne podľa § 206 ods. 1 Tr. poriadku vzniesol obvinenie XXXXX za prečin zanedbania povinnej výživy podľa § 207 ods. 1 Trestného zákona pre skutok uvedený vo výrokovej časti tohto uznesenia. 
	Po skončení skráteného vyšetrovania mi poreverený príslušník OO PZ predložil spisový materiál s návrhom na zastavenie trestného stíhania, lebo zanikla trestnosť činu.
	Preskúmaním spisového materiálu a najmä z výsluchu obvineného som zistila, že tento celé dlžné výživné uhradil. 
	Svedkyňa XXXXX potvrdila, že obvinený celé dlžné výživné uhradil a neplatenie výživného nemalo na jeho deti trvalo nepriaznivé následky. 
	Z rozsudku Okresného súdu Lipt. Mikuláš9P/39/2012 zo dňa 14. 5. 2012 vyplýva, že týmto rozsudkom bola schválená rodičovská dohoda a obvinený sa zaviazal platiť výživné na mal. XXXXX po 100,- € mesačne a na XXXXX po 60,- € mesačne, do rúk matky XXXXX. 
	Prečinu zanedbania povinnej výživy podľa § 207 ods. 1 Tr. zákona sa dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného. 
	Podľa § 122 ods. 13 Tr. zákona, ak obvinený pokračuje v konaní, pre ktoré je stíhaný aj po oznámení obvinenia, posudzuje sa takéto konanie od tohto procesného úkonu ako nový skutok, to neplatí, ak ide o trestný čin zanedbania povinnej výživy podľa § 207. V takom prípade ide o pokračovanie konania až do doby, kým je vyhlásený rozsudok súdu prvého stupňa alebo pokiaľ sa súd druhého stupňa neodobral na záverečnú poradu.
	Podľa § 86 písm. a/ Tr. zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
	Obvinený XXXXX mal na výživnom spolu platiť mesačne 160,- € a od 1. 1. 2013 mal na oboch synov zaplatiť do dnešného dňa 960,- €. Obvinený zaplatil 1. 2. 2013 80,- €, 21. 2. 2013 130,- €, 15. 3. 2013 130,- €, 19. 4. 2013 100,- €, 13. 5. 2013 150,- €, 14. 6. 2013 160,- € a 210,- €, teda zaplatil celé dlžné výživné a pretože neplatenie výživného nemalo na jeho deti trvalo nepriaznivé následky, možno konštatovať, že zanikla trestnosť činu.
	S poukazom na vyššie uvedené som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Iveta Chovančíková
prokurátorka